Працягнуўся Дзень беларускай мовы “Конкурсам загадак”, у якім прынялі ўдзел каманды 6-х класаў. Гледачамі былі вучні 8 класаў, а ў журы ўваходзілі вучні 7-х класаў Каськова Ганна і Шышкунова Аляксандра. Вучні не толькі адгадвалі загадкі, але і самі прыдумвалі іх, прэзентавалі свае творчыя праекты, складалі крыжаванкі, загадвалі загадкі адзін аднаму з дапамогай пантамімы. Пад час выканання заданняў для каманд і гледачоў вучаніцы 7”А” класа Мальгіна Сафія і Мелешчава Вольга праспявалі народныя песні на беларускай мове. Удзельнікі конкурсу ўзнавілі і пашырылі веды пра загадкі, праявілі свае творчыя здольнасці.